Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Magyarok vagyunk! – Identitástudat, magyarság érzés erősítése

**Tevékenységek:**  Apák napja az óvodánkban – családi sportnap

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

szülők

**Dátum:** 2019. 06.14.

**Felelősök a foglalkozás kivitelezéséért:**

Bréda Szilvia – Fodor Erzsébet

Rózsa Anna – Bittó Éva

Juhos Erzsébet – Fodor Gabriella

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Baráti kapcsolatok megerősítése * A szociális képességek fejlesztése: társas kapcsolatok megalapozásával – multikultúrális nevelés * Egészséges életmódra és testmozgásra való nevelés * „Egyszer egy királyfi“ - mesére épülő mozgásos tevékenység – szülő-gyermek közös részvétele az akadálypályán * Család – óvoda kapcsolatának mélyítése. * Összetartozás érzésének erősítése |
|  | |
| **Tevékenység feladata:** | * Szokások, hagyományok ápolása – multikultúrális nevelés * A természetes gyermeki kíváncsiság felkeltése, kielégítése * Egészséges életmódra nevelés |
| **Szervezés:** | * Feltételek megteremtése, akadály ill. meséhez kapcsolódó állomások elkészítése * Szükséges eszközök elkészítése, bebiztosítása |
| **Eszközök:** | * szükséges alapanyagok biztosítása * mese - állomások: szükséges eszközök előkészítése |
| **Módszerek:** | * Készülődés, közös játék, gyakorlás, beszélgetés, |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Az Anyák napjáról már megemlékeztünk az oviban,fontosnak tartottuk , hogy az Apák napjáról sem szabad elfeledkezni. Szlovákiában az Apák napját június 3.vasárnapján ünneplik, az apaságot és a szülői szerepet ünneplik ilyenkor. Ilyenkor emlékeznek az apákra, nagyapákra és a többi férfi elődre. Úgy döntöttünk az óvónénikkel, hogy egy családias hangulatú sportdélutánt szervezünk az óvoda udvarán.

**Megvalósítás:**

 Az óvodánkban nagy hangsúlyt fektetünk az egészséges életmódra nevelésre, a mozgásra, fontosnak tartjuk a családdal való közös programokat, így az Apák napja nagyon jó alkalomnak tűnt az Erasmus+ , MESE- projekt keretében megszervezni ezt a péntek délutáni sportnapot.

Az óvodások egy kis műsorral köszöntötték az apukákat,nagypapákat, hiszen ők is nagyon sokat tesznek a családért és ezzel szerettük volna az édesapák szülői szerepét, az apaságot megtisztelni.

A sok mosolygós arc, a puszi jelezte a sikert, de a délutáni programunk ezzel nem ért véget, sőt most vette kezdetét. Közös játékra invitáltuk az apukákat. Az „Egyszer egy királyfi“- téma köré szervezett szülő – gyermek csapatjátékokban kitűnő versenytársnak bizonyultak az apukák. A verseny után a fáradt kis csapatokat, királyokat- hercegeket, királynőket –hercegkisasszonyokat várta a Hubert – vadászegyesület által főzött őzgulyás, majd az apukák átvehették a legjobb apukának szóló oklevelet, a gyerekek pedig szép színes labdával büszkélkedhettek, melyet a sportteljesítményükért kaptak. Fogyott a sütemény és a frissítő is, melyről az anyukák gondoskodtak.

A megvendégelés közben kötetlenül beszélgettünk egymással. Pedagógusként megérintett a látvány, a szeretteljes ragyogás volt jelen, míg a felnőttek beszélgettek, addig a gyermekek a kézműves, kézzel hajtott körhintát vették birtokba. Ki a körhinta kosarában foglalt helyet, ki pedig a körhintát hajtotta, volt aki az apuka ölébe kuporodva figyelte a körülötte zajló eseményeket. De ezzel a délutáni rendezvényünk még mindig nem ért véget, mert a családok könyvvásáron vehettek részt. Az óvodánkban gyűjtést szerveztünk, majd szimbolikus áron meg lehetett venni a könyveket, melynek a bevételével a szülők az óvodánkat szponzorálták, amiért nagyon hálásak voltunk.

**Reflexió:**

Igyekeztünk minél színesebb, változatosabb programot szervezni az óvoda – család kapcsolatának erősítése, elmélyítése érdekében. A sport délután lehetőséget adott arra, hogy a szülők és gyermekek közös élményeket szerezzenek, ezzel is erősítettük a családi összetartozást. A célunk az volt, hogy a hagyományteremtő szándékkal megszervezett eseményen az édesapák együtt játsszanak, szórakozzanak gyermekeikkel, hiszen értékesebb örökséget nem hagyhat gyermekeire a szülő, mint ha mindennap áldoz rájuk pár percet.

Nagymácséd, 2019. 06. 14.

Bréda Szilvia

Projekt koordinátor

.................................